Murto valittiin Rion olympialaisten 2016 Suomen joukkueeseen maaliskuussa 2016, mutta karsiutui loppukilpailusta itse kisoissa hypättyään 430. Murto voitti alle 20-vuotiaiden MM-pronssia tuloksella 440 Puolan Bydgoszczissa heinäkuussa 2016. Belgradin EM-hallikilpailuissa 2017 hän sijoittui jaetulle kahdeksannelle sijalle tuloksella 440. Murto voitti alle 20-vuotiaiden EM-pronssia tuloksella 415 Italian Grosesetossa heinäkuussa 2017. Hän karsiutui loppukilpailusta Berliinin EM-kilpailuissa 2018. Vuoden 2019 EM-hallikilpailuissa Glasgow´ssa Murto hyppäsi karsinnassa 410 cm ja karsiutui finaalista. Gävlen alle 23-vuotiaiden EM-kilpailuissa hän sijoittui viidenneksi tuloksella 420. Dohan MM-kilpailuissa hän karsiutui finaalista tuloksella 435. Toruńin sisäratojen EM-kilpailuissa 2021 hän sijoittui kuudenneksi tuloksella 455. Samana vuonna järjestetyissä Tokion olympialaisissa hän oli viides tuloksella 450.